నీలం సంజీవరెడ్డి రాజకీయ ప్రస్థానం - Oneindia Telugu
Published : July 31, 2018, 09:11
నీలం సంజీవరెడ్డి రాజకీయ ప్రస్థానం
భారత రాష్ట్రపతి గా, ఆంధ్ర ప్రదేశ్ ముఖ్యమంత్రి గా, లోక్‌సభ సభాపతి గా, ఆంధ్ర రాష్ట్ర ఉపముఖ్యమంత్రిగా, కేంద్ర మంత్రిగా, సంయుక్త మద్రాసు రాష్ట్రంలో మంత్రిగా, కాంగ్రెసు పార్టీ అధ్యక్షుడిగా వివిధ పదవులను అధిరోహించి, ప్రజల మన్ననలను పొందిన రాజకీయవేత్త, నీలం సంజీవరెడ్డి.
1940-70వరకు రాష్ట్ర, దేశ రాజకీయాలను ప్రభావితం చేసిన ప్రతి ముఖ్య ఘటనలోనూ ఆయన ప్రమేయం ఉందనే చెప్పాలి. 1929లో మహాత్మాగాంధీ స్ఫూర్తితో చదువును పక్కనపెట్టి స్వాతంత్య్ర పోరాటం వైపు దృష్టి సారించారు. 1937లో ఆంధ్ర ప్రాంతీయ కాంగ్రెస్‌ కమిటీకి కార్యదర్శిగా ఎన్నికై దాదాపు పదేళ్లపాటు పదవిలో కొనసాగారు. క్విట్‌ ఇండియా ఉద్యమంలో పాల్గొని జైలుకు వెళ్లారు. 1946లో మద్రాసు శాసనసభకు, 1947లో రాజ్యాంగ సభకు ఎన్నికయ్యారు. 1949-51 వరకు మద్రాసు రాష్ట్ర మంత్రిగా పనిచేశారు. 1951లో ఆంధ్రప్రాంత కాంగ్రెస్‌ పార్టీ అధ్యక్ష పదవికి పోటీ చేసేందుకు ఆ పదవికి రాజీనామా చేశారు. ఆ కాలంలోనే ఆయన ఐదేళ్ల కుమారుడు రోడ్డు ప్రమాదంలో చనిపోవడంతో ఆ విషాదాన్ని తట్టుకోలేని సంజీవరెడ్డి పార్టీ పదవికి రాజీనామా చేశారు. తరువాత పార్టీ పెద్దల ఒత్తిడి మేరకు రాజీనామాను ఉపసంహరించుకున్నారు. 1953లో ఆంధ్రరాష్ట్రం ఏర్పడినప్పుడు కాంగ్రెస్‌ శాసనసభాపక్ష నాయకుడిగా పోటీ లేకుండా ఎన్నికయ్యారు. సీఎం పదవి ఖాయమైనా టంగుటూరి ప్రకాశం పంతులుకు నాయకత్వం అప్పగించి ఉప ముఖ్యమంత్రిగా కొనసాగారు. 1955లోనూ మరోసారి సీఎం పదవి వదులుకున్నారు.
neelam sanjeevareddy rajakeeya prasthaanam - Oneindia Telugu
Published : July 31, 2018, 09:11
neelam sanjeevareddy rajakeeya prasthaanam
bhaarata rashtrapati gaa, aandhra pradesh mukhyamantri gaa, lokesabha sabhapati gaa, aandhra rashtra upamukhyamantrigaa, kendra mantrigaa, samyukta madrasu rashtramlo mantrigaa, congressu party adhyakshudigaa vividha padavulanu adhirohinchi, prajala mannanalanu pondina raajakeeyavetta, neelam sanjeevareddy.
1940-70varaku rashtra, desha raajakeeyaalanu prabhaavitam chesina prati mukhya ghatanaloonuu aayana prameyam undane cheppali. 1929loo mahatmagandhi sphuurtithoo chaduvunu pakkanapetti swaatantyra poratam vaipu drushti saarinchaaru. 1937loo aandhra praantiiya congresse kamiteeki kaaryadarsigaa ennikai daadaapu padellapaatu padavilo konasaagaaru. quite india udyamamlo palgoni jailuku vellaaru. 1946loo madrasu saasanasabhaku, 1947loo raajyaamga sabhaku ennikayyaaru. 1949-51 varaku madrasu rashtra mantrigaa panichesaaru. 1951loo aandhrapraanta congresse party adhyaksha padaviki poty chesenduku aa padaviki rajinama chesaru. aa kaalamlone aayana aidella kumarudu roddu pramaadamlo chanipovadamto aa vishaadaanni tattukoleni sanjeevareddy party padaviki rajinama chesaru. taruvaata party peddala ottidi meraku rajinamanu upasamharinchukunnaaru. 1953loo aandhraraashtram erpadinappudu congresse saasanasabhaapaksha nayakudiga poty lekunda ennikayyaaru. cm padavi khayamaina tanguturi prakaasam pantuluku naayakatvam appaginchi upa mukhyamantrigaa konasaagaaru. 1955lonoo marosari cm padavi vadulukunnaru.